rejauldu/bengali-wikipedia huggingface dataset:
একই নামের অন্যান্য ব্যক্তিবর্গের জন্য দেখুন আবদুল মালেক (দ্ব্যর্থতা নিরসন)। শহীদ আবদুল মালেক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  আবদুল মালেকের জন্ম কুমিল্লা জেলার বরুড়া উপজেলার উত্তর পয়েলগাছা ইউনিয়নের হাটপুকুরিয়া (পাটোয়ারী বাড়ি) গ্রামে। তার বাবার নাম মো. ফজর আলী পাটোয়ারী এবং মায়ের নাম কদরুন নেছা।   কর্মজীবন  আবদুল মালেক চাকরি করতেন ইপিআরে। ১৯৭১ সালে কর্মরত ছিলেন যশোর সেক্টরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ৮ নম্বর সেক্টরের ভোমরা সাবসেক্টরে যুদ্ধ করেন। বিভিন্ন স্থানে যুদ্ধে তিনি যথেষ্ট সাহস, দক্ষতা ও কৃতিত্ব প্রদর্শন করেন।   মুক্তিযুদ্ধে ভূমিকা  ১৯৭১ সালের ১৫ ডিসেম্বর সাতক্ষীরা জেলার ভোমরায়। এর অবস্থান জেলা সদর থেকে ১৫ কিলোমিটার দক্ষিণ-পশ্চিমে, ভারত সীমান্তে। সড়কপথে ভোমরা খুলনা ও যশোরের সঙ্গে সংযুক্ত। মুক্তিযুদ্ধের চূড়ান্ত পর্যায়ে ৮ নম্বর সেক্টরের মুক্তিযোদ্ধারা মিত্রবাহিনীর সহায়তায় সীমান্ত এলাকা থেকে চূড়ান্ত অভিযান শুরু করেন। ৬ ডিসেম্বর যশোর মুক্ত হয়। যশোরে থাকা পাকিস্তানি সেনাদের বেশির ভাগ খুলনা ও সাতক্ষীরায় পালিয়ে গিয়ে সেখানে অবস্থান নেয়। ভোমরা হয়ে খুলনা ও যশোর অভিমুখে মুক্তি ও মিত্রবাহিনীর অগ্রযাত্রা প্রতিহত করার জন্য পাকিস্তান সেনাবাহিনী সেখানে আগে থেকেই শক্তিশালী প্রতিরক্ষা বলয় তৈরি করেছিল। যশোর থেকে পালিয়ে যাওয়া সেনারা যোগ হওয়ায় তাদের শক্তি আরও বৃদ্ধি পায়। ভোমরায় দুই পক্ষ (পাকিস্তান সেনাবাহিনী এবং মুক্তি ও মিত্রবাহিনীর সমন্বয়ে যৌথ বাহিনী) ১১ ডিসেম্বর মুখোমুখি হয়। পাকিস্তান সেনাবাহিনী প্রতি ইঞ্চি ভূমির দখল রাখার জন্য সেখানে শেষ পর্যন্ত মরিয়া হয়ে লড়াই করে। এর ফলে মুক্তি ও মিত্রবাহিনীর পক্ষে ১৫ ডিসেম্বর পর্যন্ত ভোমরায় পাকিস্তান সেনাবাহিনীর প্রতিরক্ষা লাইন ভেঙে সামনে এগিয়ে যাওয়া সম্ভব হয়নি। আবদুল মালেকসহ মুক্তিযোদ্ধারা কয়েক দিন ধরে পাকিস্তান সেনাবাহিনীর সঙ্গে যুদ্ধ করছেন। থেমে থেমে প্রচণ্ড যুদ্ধ চলছে। কখনো এক ঘণ্টা, কখনো দেড়-দুই ঘণ্টা গোলাগুলির বিরতি থাকে। তখন চারদিক নিস্তব্ধ। হঠাৎ গোলাগুলির শব্দে নিস্তব্ধতা খান খান হয়ে যায়। আবদুল মালেক ও তার সহযোদ্ধাদের গোলাগুলির শব্দ কান-সওয়া হয়ে গেছে। মুক্তিযোদ্ধারা সামনে এগিয়ে যাওয়ার চেষ্টা করছেন। পাকিস্তান সেনাবাহিনী তুমুলভাবে তাদের প্রতিরোধ করছে। মরিয়া তাদের মনোভাব। তিন-চার দিন ধরে আক্রমণ, পাল্টা আক্রমণ অব্যাহত আছে। মুক্তিযোদ্ধারা দুই-এক ঘণ্টা পর পর ঝোড়োগতিতে পাকিস্তান সেনাবাহিনীকে আক্রমণ করেন। আবার কখনো পাকিস্তান সেনাবাহিনীও পাল্টা আক্রমণ করে। এরই ধারাবাহিকতায় পাকিস্তান সেনাবাহিনী এক দিন মুক্তিযোদ্ধাদের প্রতিরক্ষা অবস্থানে আক্রমণ করে। আবদুল মালেকসহ মুক্তিযোদ্ধারা এমন আক্রমণের জন্য সতর্কই ছিলেন। বিপুল বিক্রমে তারা পাকিস্তান সেনাবাহিনীর আক্রমণ প্রতিহত করেন। তখন দুই পক্ষে তুমুল যুদ্ধ হয় এবং আধিপত্য প্রতিষ্ঠার লড়াইয়ে মুক্তিযোদ্ধারাই জয়ী হন। কিন্তু শহীদ হন আবদুল মালেকসহ কয়েকজন। আবদুল মালেক নিজের অবস্থানে থেকে সাহসিকতার সঙ্গে যুদ্ধ করেন। যুদ্ধ চলা অবস্থায় একপর্যায়ে হঠাৎ গুলিবিদ্ধ হন। একঝাঁক গুলির কয়েকটি তার শরীরে লাগে। গুরুতর আহত হয়ে নিজ পরিখায় (ট্রেঞ্চ) ঢলে পড়েন তিনি। রক্তে ভেসে যায় পরিখা। সহযোদ্ধারা তাকে উদ্ধার করার আগেই নিভে যায় তার জীবনপ্রদীপ।    পুরস্কার ও সম্মাননা   বীর প্রতীক   তথ্যসূত্র   বিষয়শ্রেণী:বীর প্রতীক বিষয়শ্রেণী:১৯৭১-এ মৃত্যু বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আন্তোনিও এমেরি আরোসেনা (; ২৬ জুলাই ১৯০৫ – ২৯ মার্চ ১৯৮২; আন্তোনিও এমেরি নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের পুরোটা সময় রিয়াল ইউনিয়নের হয়ে একজন গোলরক্ষক হিসেবে খেলেছেন।  ১৯২৮–২৯ মৌসুমে, স্পেনীয় ফুটবল ক্লাব রিয়াল ইউনিয়নের হয়ে খেলার মাধ্যমে এমেরি তার জ্যেষ্ঠ পর্যায়ের খেলোয়াড়ি জীবন শুরু করেন। রিয়াল ইউনিয়নের হয়ে প্রথম ৪ মৌসুম স্পেনের শীর্ষ স্তরের লিগ লা লিগায় অংশগ্রহণ করলেও ১৯৩১–৩১ মৌসুমে রিয়াল ইউনিয়ন দ্বিতীয় স্তরে অবনমিত হওয়ার ফলে তিনি সেহুন্দা দিভিসিওনে তার খেলোয়াড়ি জীবনের বাকিটা সময় অতিবাহিত করেন। রিয়াল ইউনিয়নের হয়ে তিনি ৭ মৌসুমে ১১০টি ম্যাচে অংশগ্রহণ করেছিলেন। অবশেষে ১৯৩৪–৩৫ মৌসুমে তিনি তার রিয়াল ইউনিয়নের জার্সি গায়ে সর্বশেষ ম্যাচে অংশগ্রহণ করার মাধ্যমে তার খেলোয়াড়ি জীবনের ইতি টানেন।   ব্যক্তিগত জীবন  আন্তোনিও এমেরি ১৯০৫ সালের ২৬শে জুলাই তারিখে স্পেনের অন্দারিবিয়ায় জন্মগ্রহণ করেছিলেন। তার পুত্র হুয়ান এমেরি, রোমান এমেরি এবং নাতি উনাই এমেরিও ফুটবল খেলোয়াড় ছিলেন। ১৯৮২ সালের ২৯শে মার্চ তারিখে, আন্তোনিও এমেরি মৃত্যুবরণ করেছেন।   তথ্যসূত্র   বিষয়শ্রেণী:১৯০৫-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:ফুটবল গোলরক্ষক বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক
80px ২০০ আজাকি পদক  DYK Medal DYK Medal Did You Know2 *   সেইসব ব্যবহারকারীদের জন্য যারা আপনি জানেন কি? প্রকল্পের ২০০ বা তার চেয়ে বেশি ভূক্তিতে অবদান রেখেছে। নিম্নলিখিত উপায়ে এই পুরস্কারটি দেয়া যাবে এবং "বার্তা" অংশটি ব্যক্তিগত কোন বার্তা দ্বারা প্রতিস্থাপিত করা যাবে:  আরো দেখুন  --  -- আজাকিতে অসাধারণ অবদানের পুরস্কার।  --  -- আজাকিতে ১০ বা তার বেশি ভূক্তির জন্য পুরস্কার।  --  -- আজাকিতে ২৫ বা তার বেশি ভূক্তির জন্য পুরস্কার।  --  -- আজাকিতে ৫০ বা তার বেশি ভূক্তির জন্য পুরস্কার।  --  -- আজাকিতে ১০০ বা তার বেশি ভূক্তির জন্য পুরস্কার।  --  -- আজাকিতে ৫০০ বা তার বেশি ভূক্তির জন্য পুরস্কার।
প্রতিমা  ১৯৪৫ সালের ভারতীয় হিন্দি ভাষার চলচ্চিত্র, যা পাইদি জয়রাজ পরিচালিত। ছবিটি বোম্বাই টকিজ প্রযোজনা করেছিলেন এবং পি জয়রাজের অভিষেক চলচ্চিত্র।  ছবিতে অভিনয় করেছেন দিলীপ কুমার, স্বরণ লতা, মমতাজ আলী, শাহ নেওয়াজ এবং মুকরি । আগের বছর রতন (১৯৪৪) চলচ্চিত্রে বড় সাফল্যের পরে স্বর্ণ লতাকে এই চলচ্চিত্রে নেয়া হয়েছিল। মুকরিকে এই চলচ্চিত্রে নিয়েছিলেন দেবিকা রানী, তাঁর মতে "ওর হাসি এবং অফ স্ক্রিন উৎসাহ পছন্দ করার মত"।  সংগীত পরিচালনা করেছেন অরুণ কুমার মুখোপাধ্যায় এবং গীতিকার ছিলেন নরেন্দ্র শর্মা ।    তথ্যসূত্র    বহিঃসংযোগ     বিষয়শ্রেণী:১৯৪৫-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:১৯৪০-এর দশকের হিন্দি ভাষার চলচ্চিত্র বিষয়শ্রেণী:হিন্দি ভাষার নাট্য চলচ্চিত্র
thumb|ব্লো-ব্জাং-দ্পাল-ল্দান-র্গ্যাল-ম্ত্শান ব্লো-ব্জাং-দ্পাল-ল্দান-র্গ্যাল-ম্ত্শান () (১৭০৮-১৭৫৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।  সংক্ষিপ্ত জীবনী ব্লো-ব্জাং-দ্পাল-ল্দান-র্গ্যাল-ম্ত্শান ১৭০৮ খ্রিষ্টাব্দে তিব্বতের খাম্স () অঞ্চলে জন্মগ্রহণ করেন। তার পিতার নাম ছিল ব্ক্রা-শিস-ছোস-স্ক্যাব্স () এবং মাতার নাম ছিল ম্গোন-নে-মা ()। পাঁচ বছর বয়সে পঞ্চম পাঞ্চেন লামা তাকে ঙ্গাগ-দ্বাং-দ্কোন-ম্ছোগ-ন্যি-মা নামক ষষ্ঠ র্তা-ত্শাগ-র্জে-দ্রুং উপাধিধারী লামার পুনর্জন্ম রূপে চিহ্নিত করা হয়। পরের বছর থেকে দ্পা'-শোদ () বৌদ্ধবিহারে তার শিক্ষা শুরু হয়। বারো বছর বয়সে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে দোন-য়োদ-ম্খাস-গ্রুব () এবং ব্লো-ব্জাং-স্ব্যিন-পা () নামক ভিক্ষুর নিকট শিক্ষা লাভ শুরু করেন। ১৭২৮ খ্রিষ্টাব্দে সপ্তম দলাই লামা নির্বাসিত হলে তিনি তার সঙ্গে ম্গার-থার () বৌদ্ধবিহার যান ও চার বছর ঐ স্থানে বসবাস করেন। ১৭৩১ খ্রিষ্টাব্দে পঞ্চম পাঞ্চেন লামা তাকে ভিক্ষুর শপথ প্রদান করেন। ১৭৩৭ খ্রিষ্টাব্দ থেকে পরবর্তী দশ বছর তিনি খাম্স অঞ্চলের বিভিন্ন বিহারে শিক্ষাদান করেন। এরপর তিনি দলাই লামার নির্দেশে চীন যাত্রা করেন। চীন সম্রাট তাকে দ্গা'-ল্দান-ব্যিন-ছাগ্স-গ্লিং () বৌদ্ধবিহারের প্রধান হিসেবে অধিষ্ঠিত করেন।  তথ্যসূত্র  বিষয়শ্রেণী:১৭০৮-এ জন্ম বিষয়শ্রেণী:১৭৫৮-এ মৃত্যু বিষয়শ্রেণী:তাৎসাগ জেদ্রুং
বিরাটি রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ বনগাঁ রেলপথের একটি রেলওয়ে স্টেশন । এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বিরাটিতে অবস্থিত।   অবস্থান  বিরাটি রেলওয়ে স্টেশন উত্তর চব্বিশ পরগণা জেলার বিশরপাড়ায় অবস্থিত। এই স্টেশন থেকে  পরবর্তী স্টেশন হল - বিশরপাড়া কোদালিয়া রেলওয়ে স্টেশন এবং পূর্ববর্তী স্টেশন হল - দুর্গানগর রেলওয়ে স্টেশন।   ইতিহাস  ১৮৮২-৮৪ সালে বেঙ্গল সেন্ট্রাল রেলওয়ে কোম্পানি  দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। এর পর  শিয়ালদহ  বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।  রেলপথ  বিরাটি  রেলওয়ে স্টেশনটি কলকাতা জেলা ও উত্তর চব্বিশ পরগণা জেলার মধ্যে বিস্তৃত শিয়ালদহ বনগাঁ রেলপথের মধ্যে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে বনগাঁ পর্যন্ত ২ টি রেললাইন বা রেল ট্র্যাক দ্বার গঠিত।   পরিকাঠাম   স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। বিরাটি রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  বিরাটি  রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ বিরাটি রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৭২ সালে এই রেলপথে বৈদ্যুতীকরণের কাজ সম্পূর্ণ হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ, হাসনাবাদ  এবং শিয়ালদা, বারাসাত ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও  নিরাপত্তার ব্যবস্থা  বিরাটি রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:কলকাতার পরিবহন
থিজি দেশসমূহ বা গ্লোবাল গ্রোথ জেনারেটর দেশসমূহ হল বিশ্বের ১১টি উদীয়মান অর্থনীতির দেশ যাদের ভবিষ্যত প্রবৃদ্ধির উৎস এবং লাভজনক বিনিয়োগ সম্ভাবনার জন্য চিহ্নিত করা হয়েছে।  পটভূমি ২০১১ সালের ফেব্রুয়ারি মাসে প্রণীত সিটি গ্রুপের একটি রিপোর্টে বিশ্লেষকযুগল উইলিয়াম বুইটার (প্রধান অর্থনীতিবিদ) এবং ইবরাহিম রাহবারি প্রথম থ্রিজি দেশসমূহের উল্লেখ করেন।বিজনেস ইনসাইডার রিপোর্ট তাদের ভাষায় আগামী চার দশকের প্রবৃদ্ধি সম্ভাবনায় এই দেশসমূহ অন্যদের থেকে এগিয়ে আছে। এই রিপোর্টে তারা একটি থ্রিজি সূচক তৈরি করেছেন যার ভিত্তি হল নিম্নোক্ত ছয়টি প্রবৃদ্ধি পরিচালক:   দেশজ সঞ্চয়/বিনিয়োগ  জনসংখ্যার সম্ভাবনা  স্বাস্থ্য  শিক্ষা  প্রাতিষ্ঠানিক এবং নীতিগত মান  বাণিজ্য উদারতা  থ্রিজি সূচক স্কোর + গ্লোবাল গ্রোথ জেনারেটর (থ্রিজি) দেশসমূহ ২০১০-২০৫০ দেশ  মাথাপিছু জিডিপি ২০১০http://www.businessinsider.com/willem-buiter-3g-countries-2011-2?slop=1 যুক্তরাষ্ট্রের মাথাপিছু জিডিপির তুলনা (%)http://ftalphaville.ft.com/blog/2011/02/22/495171/citis-new-meme-g3-or-global-growth-generators/  গড় উন্নতি (%)  থ্রিজি সূচক    $১,৭৩৫  ৪  ৬.৩  ০.৩৯   $৭,৪৩০  ১৬  ৫.০ ০.৮১   $৫,৮৭৮  ১৩  ৫.০  ০.৩৭   $৩,২৯৮  ৭  ৬.৪ ০.৭১   $৪,৩৬৩  ১০  ৫.৬  ০.৭০   $৩,৫৩৮  ৮  ৬.১ ০.৫৮   $৩,৭৬৪  ৮  ৬.৩  ০.৬৩   $২,৩৩৫  ৫  ৬.৯  ০.২৫   $৩,৬৮৪  ৮  ৫.৫  ০.৬০   $৪,৯৮৮  ১১  ৫.৯  ০.৩৩   $৩,১০৮  ৭  ৬.৪  ০.৮৬ Note: China and India highligted in Gold with Bold text as also BRIC countries. Bigger index means better conditions. GDP per capita measured at 2010 PPP USD. Average growth is average growth in forecast of real GDP per capita measured at 2010 PPP USD.  তথ্যসূত্র  বিষয়শ্রেণী:অর্থনীতি বিষয়শ্রেণী:বিশ্ব অর্থনীতি বিষয়শ্রেণী:২০০০-এর দশকের অর্থনৈতিক ইতিহাস বিষয়শ্রেণী:দেশগুলির অর্থনৈতিক শ্রেণীবিভাগ  en:3G (countries)
সুভাষ সিংহ রায় (জন্ম: ১ জানুয়ারী ১৯৬৬) বাংলাদেশের একজন রাজনৈতিক, কলাম লেখক ও সাংবাদিক। তিনি এবি নিউজ টোয়েন্টিফোর ডট কম ও সাপ্তাহিক বাংলাবিচিত্রার সম্পাদক। তিনি ২০২২ সালে বঙ্গবন্ধুবিষয়ক গবেষণায় অবদানের জন্য জন্য বাংলা একাডেমি সাহিত্য পুরস্কার পুরস্কার অর্জন করেন।   প্রাথমিক জীবন  সুভাষ সিংহ রায় ১ জানুয়ারী ১৯৬৬ সালে যশোর জেলায় জন্মগ্রহণ করেন। তার পিতার নাম গোপাল সিংহ রায় ও মাতার নাম চঞ্চলা সিনহা।   কর্ম জীবন  সুভাষ সিংহ রায় এবি নিউজ টোয়েন্টিফোর ডট কম ও সাপ্তাহিক বাংলাবিচিত্রার সম্পাদক। তিনি ঢাকা বিশ্ববিদ্যালয়ের সাবেক সিনেট সদস্য। সুভাষ সোনালী ব্যাংকের পরিচালক ছিলেন।   মামলা  ২০২৪ সালে ছাত্র-জনতার অভ্যুত্থান চলাকালে একজনকে হত্যা করার অভিযোগে সুভাষকে আসামী করে মামলা করা হয়।   গ্রন্থ  সুভাষ সিংহ রায় উল্লেখযোগ্য গ্রন্থের মধ্যে রয়েছে: -   বঙ্গবন্ধু দ্বিতীয় বিপ্লব ও বাকশাল  বঙ্গবন্ধু ও অসাম্প্রদাযকিতা,  পাঠক বঙ্গবন্ধু লেখক বঙ্গবন্ধু,  শেখ হাসিনার স্বদেশ প্রত্যাবর্তন,  শেখ হাসিনার রাজনীতি,   জনতার চোখে আওয়ামী লীগ,   পুরস্কার ও সম্মাননা    বাংলা একাডেমী পুরস্কার –২০২২   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম বিষয়শ্রেণী:যশোর জেলার ব্যক্তি বিষয়শ্রেণী:বাংলাদেশী লেখক বিষয়শ্রেণী:বাংলাদেশী সাংবাদিক বিষয়শ্রেণী:বাংলা একাডেমি সাহিত্য পুরস্কার বিজয়ী
শহীদ মমতাজ উদ্দিন স্টেডিয়াম ২০০৬ সালে নির্মিত, বাংলাদেশের একটি উপজেলা পর্যায়ের স্টেডিয়াম। স্টেডিয়ামটি নাটোর জেলার লালপুর উপজেলা সদর হতে এক কিলোমিটার পশ্চিমে বৈদ্যনাথপুর এলাকায় নর্থ বেঙ্গল সুগার মিলের আঁখচাষের ভূমিসীমার পূর্ব প্রান্তে লালপুর- গোপালপুর-ওয়ালিয়া-বনপাড়া সড়কের পাশে অবস্থিত। এই স্টেডিয়ামে বাংলাদেশের জাতীয় দিবস সমূহের কর্মসূচি, উপজেলা পর্যায়ের খেলাধুলা আয়োজিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও উপজেলা ক্রীড়া সংস্থার তত্ত্বাবধানে রয়েছে। এটি জেলার দ্বিতীয় স্টেডিয়াম, প্রথমটি শংকর গোবিন্দ চৌধুরী স্টেডিয়াম।    নির্মাণ ইতিহাস  জাতীয় ক্রীড়া পরিষদ বিশেষ প্রকল্পের মাধ্যমে বাংলাদেশের ১১টি উপজেলায় পূর্ণাঙ্গ স্টেডিয়াম নির্মাণের উদ্যোগ নেয়। এটি সেগুলির মধ্যে একটি। ২০০৪ সাল হতে ২ কোটি ৩৭ লক্ষ ৬২ হাজার ৭০০ টাকা ব্যয়ে স্টেডিয়াম নির্মাণ শুরু হয়। ২০ অক্টোবর, ২০০৬ তারিখে স্টেডিয়ামটির উদ্বোধন করা হয়। ৪ এপ্রিল, ২০১৩ তারিখে স্টেডিয়ামের নাম পরিবর্তন করে শহীদ মুক্তিযোদ্ধা মমতাজ উদ্দিনের নামে স্টেডিয়ামের নাম রাখা হয়।   কাঠামো  স্টেডিয়ামটি পাঁচ একর জমির উপর নির্মিত। মাঠটি পুরোপুরি গোলাকার নয়। স্টেডিয়ামটির কংক্রিট নির্মিত ৩০০০০ দর্শক ধারণক্ষম পূর্নাঙ্গ গ্যালারি রয়েছে।     আয়োজন  এই স্টেডিয়ামে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়।  উল্লেখযোগ্য আয়োজনের মধ্যে ২০১২ সালে  এই ভেন্যুতে শহীদ মমতাজ উদ্দিন স্মৃতি ফুটবল কাপ খেলা হয়। ২০১৮ সালের ৪ সেপ্টেম্বর এই ভেন্যুতে ৪৭তম বাংলাদেশ জাতীয় স্কুল ও মাদরাসা গ্রীষ্মকালীন ফুটবল টুর্নামেন্ট অনুষ্ঠিত হয়। একই বছর ১৫ সেপ্টেম্বর  লালপুর উপজেলা প্রশাসন ও উপজেলা ক্রীড়া সংস্থার উদ্যোগে এই ভেন্যুতে বঙ্গবন্ধু গোল্ড কাপ (অনূর্ধ্ব-১৭) ফুটবল টুর্নামেন্ট অনুষ্ঠিত হয়। ২০২৩ সালের ০৬ মে স্থানীয় ফুটবল ম্যাচে স্টেডিয়ায়টিতে সর্বাধিক ৩০ হাজার দর্শকের সমাগম ঘটে।  ক্রীড়ানুষ্ঠান ছাড়াও যাত্রাপালা ও সার্কাসের জন্য স্টেডিয়ামটি ব্যবহার করা হয়েছে।    তথ্যসূত্র    বহিঃসংযোগ    লালপুর উপজেলার খেলাধুলা ও বিনোদন   বিষয়শ্রেণী:বাংলাদেশের স্টেডিয়াম বিষয়শ্রেণী:লালপুর উপজেলা বিষয়শ্রেণী:নাটোর জেলা বিষয়শ্রেণী:২০০৬-এ বাংলাদেশে প্রতিষ্ঠিত বিষয়শ্রেণী:নাটোরের ক্রীড়া অনুষ্ঠানস্থল
২৭নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৬৩ নং ওয়ার্ড ছিল। ওয়ার্ড নং ২৭ ঢাকা মহানগর পুলিশের চকবাজার থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন ওমর বিন আব্দুল আজিজ।   বিবরণ  ওয়ার্ড নম্বর ২৭ ঢাকা মহানগরের হোসেনি দালান রোড, অরফানেজ রোড, কমল দাহ রোড, নাজিমুদ্দিন রোড (হোল্ডিং নং- ১-১২৪), গির্দা উর্দু রোড, জয়নাগ রোড, বকশীবাজার রোড, বকশীবাজার লেন, আমলা পাড়া সিটি(বুয়েট স্টাফ কোয়ার্টার), তাতখানা লেন, উমেশ দত্ত রোড, নবাব বাগিচা, নূর ফাতাহ লেন, পলাশী ফায়ার সার্ভিস স্টেশন এলাকা নিয়ে গঠিত।   ইতিহাস   কাউন্সিলর  নির্বাচনকাউন্সিলররাজনৈতিক দলসূত্র  ২০১৫ ওমর বিন আব্দাল আজিজ বাংলাদেশ আওয়ামী লীগ  ২০২০ ওমর বিন আব্দালআজিজ বাংলাদেশ আওয়ামী লীগ   তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড
১৯৯৩ সালের ৮ নভেম্বর জর্ডানে সাধারণ নির্বাচন অনুষ্ঠিত হয়েছিল, Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p148  ১৯৫৬ সালের পর এটি প্রথম নির্বাচন যেখানে রাজনৈতিক দলগুলিকে নির্বাচন করার অনুমতি দেওয়া হয়েছিল। স্বতন্ত্ররা ৮০টি আসনের মধ্যে ৬০টি আসন জিতেছে, ইসলামিক অ্যাকশন ফ্রন্ট ১৭টি আসন জিতে বৃহত্তম দল হিসাবে আবির্ভূত হয়েছে। ভোটার উপস্থিতি ছিল ৫৫%।   নির্বাচনী ব্যবস্থা   নির্বাচনটি একক অ-হস্তান্তরযোগ্য ভোটিং ব্যবহার করে অনুষ্ঠিত হয়েছিল, প্রতিটি ভোটার একাধিক সদস্যের জেলায় একটি ভোট দিয়েছেন।  ফলাফল   তথ্যসূত্র   বিষয়শ্রেণী:১৯৯৩-এ এশিয়ায় নির্বাচন বিষয়শ্রেণী:১৯৯৩-এ জর্ডান ১৯৯৩
এনএক্সটি উইমেন্স চ্যাম্পিয়নশিপ হল ডাব্লিউডাব্লিউই এনএক্সটির একটি পেশাদারি কুস্তি চ্যাম্পিয়নশিপ। এটি ডাব্লিউডাব্লিউই এনএক্সটি কর্তৃক আয়োজিত একমাত্র নারী চ্যাম্পিয়নশিপ। এই চ্যাম্পিয়নশিপটি বর্তমানে আসুকার অধীনে রয়েছে। এটি তার প্রথম রাজত্ব। তিনি ১ এপ্রিল ২০১৬-এ এনএক্সটি টেকঅভার:ডালাসে ব্যয়লি-কে হারিয়ে চ্যাম্পিয়ন হন। ২০২৩ সালের এপ্রিল মাসে জোয়ে স্টার্ক নতুন মহিলা চ্যাম্পিয়ান। তিনি ভারতীয় খেলোয়াড়কে বিধ্বস্ত করেছেন।   তথ্যসূত্র   বিষয়শ্রেণী:ডাব্লিউডাব্লিউই বিষয়শ্রেণী:পেশাদার কুস্তির চ্যাম্পিয়নশিপ বিষয়শ্রেণী:ডাব্লিউডাব্লিউইর নারী চ্যাম্পিয়নশিপ বিষয়শ্রেণী:ডাব্লিউডাব্লিউই এনএক্সটির চ্যাম্পিয়নশিপ
ইয়ানার মোহাম্মদ (  ; জন্ম ১৯৬০) একজন বিশিষ্ট ইরাকি নারীবাদী, যিনি বাগদাদে জন্মগ্রহণ করেছিলেন। তিনি ইরাকের নারী স্বাধীনতা সংগঠনের সহ-প্রতিষ্ঠাতা ও পরিচালক এবং আল-মুসাওয়াত (সমতা) পত্রিকার সম্পাদকের দায়িত্ব পালন করেন। তিনি ২০০৩ সাল থেকে ইরাকে মহিলাদের জন্য প্রথম আশ্রয়কেন্দ্র শুরু করেছিলেন, তাদের "অনার কিলিং" ও যৌন-উদ্দেশ্যে-পাচার থেকে রক্ষার জন্য একটি নেটওয়ার্ক তৈরি করেছিলেন, যা ২০১৮ সালে ৫ টি শহরে ১১ টি বাড়িতে প্রসারিত হয়েছিল। তার আশ্রয়স্থলগুলি ১৬ বছরে শত শত দুর্বল মহিলাকে বাঁচিয়েছে।   জীবনী  ইয়ানার মোহাম্মদ ইরাকের বাগদাদে জন্ম গ্রহণ করেন। তিনি একটি উদার পরিবারের মধ্যে শহরে বেড়ে ওঠেন এবং তার মা ছিলেন একজন স্কুল শিক্ষক ও তার বাবা ছিলেন একজন প্রকৌশলী। মায়ের দিক থেকে তার দাদু ছিলেন সম্প্রদায়ের একজন ধর্মীয় ও সম্মানিত মানুষ, যিনি প্রাক্তন স্ত্রীর চৌদ্দ বছরের ছোট বোনকে বিয়ে করার ঘটনা ব্যতীত "অবশ্যই সম্মানসূচক মোল্লা উপাধি পাওয়ার যোগ্য"। এই ঘটনাটি প্রথমে ইয়ানার মোহাম্মাদকে নারীর অধিকারের জন্য লড়ারই করতে উৎসাহিত করেছিল।   ইয়ানার মোহাম্মদ বাগদাদ বিশ্ববিদ্যালয় থেকে ১৯৮৪ সালে স্থাপত্যে স্নাতক ডিগ্রি,The Curious Feminist: Searching for Women in a New Age of Empire (London, 2004), p.302 এবং ১৯৯৩ সালে স্নাতকোত্তর ডিগ্রি অর্জন করেন। স্নাতকোত্তর পড়াশোনা এবং কানাডা ভ্রমণের পর, তিনি ইরাকের ওয়ার্কার কমিউনিস্ট পার্টিতে সক্রিয় ছিলেন, তবে তিনি ২০১৮ সালে দলটি ত্যাগ যান। The Curious Feminist: Searching for Women in a New Age of Empire (London, 2004), p.301  তার পরিবার ১৯৯৫ সালে ইরাক থেকে কানাডায় চলে আসে। ইয়ানার ১৯৯৮ সালে ডিফেন্স অব ইরাকি ওমেন’স রাইটস অর্গানিজশন (বাংলা: ইরাকি নারী অধিকার সংগঠন ডিফেন্স) প্রতিষ্ঠা করেন, যা পরবর্তীতে২০০৩ সালে ইরাকের নারী স্বাধীনতার সংগঠনে পরিণত হয়।  ২০০৩ সালে মার্কিন নেতৃত্বাধীন ইরাক আক্রমণের পর, ইয়ানার বাগদাদে ফিরে আসেন। এই প্রত্যাবর্তন তার সারাজীবনের সঞ্চয় ও স্থাপত্যে কাজ করে। The Curious Feminist: Searching for Women in a New Age of Empire (London, 2004), p.203 ইরাকে ফিরে আসার পর, ইয়ানার সাদ্দাম পরবর্তী ইরাকে নারীদের অধিকার প্রচারের জন্য একটি গোষ্ঠী প্রতিষ্ঠা করেন। পরে তিনি ডিফেন্স অব ইরাকি ওমেন’স রাইটস অর্গানিজশন নামে কানাডায় ইরাকের নারী অধিকার রক্ষার নামে একটি মহিলা গোষ্ঠী প্রতিষ্ঠা করেছিলেন। তিনি নারীবাদী সংবাদপত্র আল-মুসাওয়াতও সম্পাদনা করেছিলেন। Al-Mousawat is described as "a platform of fearless feminism against Islamic fundamentalism and tribal patriarchal tendencies, and highlights among other violations atrocities against women resulting from the war" in an interview with Mohammed published in the Association for Women's Rights in Development (2006)   রাজনৈতিক দৃষ্টিভঙ্গি  থাম্ব|ইয়ানার মোহাম্মদ (বাম থেকে দ্বিতীয়) ২০১৩ সালে বার্লিনে ডাই লিংক সম্মেলনে। ইয়ানার মোহাম্মদ নারীদের অধিকারের জন্য প্রচারণা চালান। তিনি ধর্মনিরপেক্ষতা ও গণতন্ত্রের পক্ষে, কিন্তু তিনি গণতান্ত্রিক শক্তি হিসেবে ইরাকে মার্কিন যুক্তরাষ্ট্রের অংশগ্রহণকে সমর্থন করেন না।   তথ্যসূত্র   বিষয়শ্রেণী:বিবিসি ১০০ নারী বিষয়শ্রেণী:বাগদাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাগদাদের ব্যক্তি বিষয়শ্রেণী:এশীয় সংবাদপত্র সম্পাদক বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:ইরাকি নারীবাদী বিষয়শ্রেণী:ইরাকি নারী অধিকার কর্মী
ক্যালিফোর্নিয়া বিশ্ববিদ্যালয়, ডেভিস ক্যালিফোর্নিয়ার ডেভিসে অবস্থিত একটি পাবলিক বিশ্ববিদ্যালয়। এটি ৭৩০৯ একর এলাকা জুড়ে অবস্থিত।  ইতিহাস  ক্যাম্পাস  অ্যাকাডেমিকস ইউসি ডেভিস কলেজ অব অ্যাগ্রিকালচারাল অ্যান্ড এনভায়রনমেন্টাল সায়েন্সেস ইউসি ডেভিস কলেজ অব বায়োলজিক্যাল সায়েন্সেস ইউসি ডেভিস কলেজ অব ইঞ্জিনিয়ারিং ইউসি ডেভিস কলেজ অব লেটার্স অ্যান্ড সায়েন্স ইউসি ডেভিস গ্র্যাজুয়েট স্টাডিজ ইউসি ডেভিস গ্র্যাজুয়েট স্কুল অব ম্যানেজমেন্ট ইউসি ডেভিস স্কুল অব এডুকেশন ইউসি ডেভিস স্কুল অব ল ইউসি ডেভিস স্কুল অব মেডিসিন ইউসি ডেভিস স্কুল অব ভেটেরিনারি মেডিসিন বেটি আইরিন মুর স্কুল অব নার্সিং  র‍্যাংকিং  বিখ্যাত শিক্ষার্থী  বিখ্যাত শিক্ষক  এডুইন জি ক্রেবস  তথ্যসূত্র  বিষয়শ্রেণী:ক্যালিফোর্নিয়ার বিশ্ববিদ্যালয় ও কলেজ বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:১৯০৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯০৫-এ প্রতিষ্ঠিত বিশ্ববিদ্যালয় ও কলেজ
আনিকা থর (জন্ম: ২ জুলাই ১৯৫০) হলেন একজন সুয়েডীয় লেখিকা ও চিত্রনাট্যকার, যিনি ১৯৯৭ সালে "ট্রুথ অর ডেয়ার" এর জন্য আগস্ট পুরস্কার জিতেছেন।   জীবন  থর গোথেনবার্গের একটি ইহুদি পরিবারে জন্মগ্রহণ করেন।  তিনি একজন গ্রন্থাগারিক, ঔপন্যাসিক, চিত্রনাট্যকার ও সাংবাদিক হিসেবে কাজ করেছেন। তিনি ১৯৯৭ সালে শিশুতোষ গল্প "ট্রুথ অর ডেয়ার" এর জন্য আগস্ট পুরস্কার এবং ১৯৯৯ সালে "আ ফ্যারাওয়ে আইল্যান্ড" এর জন্য শিশুতোষ কল্পকাহিনীর জন্য জার্মান রাষ্ট্রীয় পুরস্কার (ডয়েচার জুগেন্ডলিটারেচারপ্রেইস) জিতেছেন।Annika Thor, bonniergroupagency.se, retrieved 13 December 2014   তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর সুয়েডীয় লেখিকা বিষয়শ্রেণী:২০শ শতাব্দীর সুয়েডীয় লেখক বিষয়শ্রেণী:অ্যাস্ট্রিড লিন্ডগ্রেন পুরস্কার প্রাপক বিষয়শ্রেণী:সুয়েডীয় ইহুদি বিষয়শ্রেণী:আগস্ট পুরস্কার বিজয়ী বিষয়শ্রেণী:সুয়েডীয় সাংবাদিক বিষয়শ্রেণী:সুয়েডীয় নারী সাংবাদিক বিষয়শ্রেণী:সুয়েডীয় নারী ঔপন্যাসিক বিষয়শ্রেণী:সুইডিশ নারী শিশুসাহিত্যিক বিষয়শ্রেণী:সুইডিশ শিশুসাহিত্যিক বিষয়শ্রেণী:গোথেনবার্গের লেখক
স্পোর্টিং ক্লাব বেঙ্গালুরু (বা এসসি বেঙ্গালুরু) হল ভারতের কর্ণাটক রাজ্যের বেঙ্গালুরু শহরভিত্তিক একটি পেশাদার ফুটবল ক্লাব। বর্তমানে এই দলটি জাতীয় ফুটবলের তৃতীয় স্তর আই-লিগ ২ প্রতিযোগিতায় অংশগ্রহণ করে এবং ঘরোয়া ব্যাঙ্গালোর ফুটবল লিগ প্রতিযোগিতায় অংশ নেয়।  ইতিহাস ২০২২/২৩ মরসুমে এই দল ব্যাঙ্গালোর ফুটবল লিগে প্রথম অংশগ্রহণ করেছিল। সেই বছরেই তারা চ্যাম্পিয়ন হয় এবং আই-লিগ ৩ খেলার যোগ্যতা অর্জন করে। তারা সেখানে শেষ পর্বে কেরালা ইউনাইটেড ফুটবল ক্লাবকে হারিয়ে আই-লিগ ২ প্রতিযোগিতার জন্য উত্তীর্ণ হয়।  একই মরসুমে আই-লিগ ২-তে চ্যাম্পিয়ন হয়ে তারা আই-লিগ খেলার জন্য উত্তীর্ণ হয়।  স্পনসর সময়পোশাক প্রস্তুতকারকশার্ট স্পন্সর ২০২২—মেইবাস্পোর্টিং গ্রুপ ইন্টারন্যাশনাল   সাফল্য   লিগ    আই-লিগ ২  চ্যাম্পিয়ন (১): ২০২৩–২৪  আই-লিগ ৩  ৩য় স্থান (১): ২০২৩–২৪ ব্যাঙ্গালোর সুপার ডিভিশন চ্যাম্পিয়ন (১): ২০২২–২৩  তথ্যসূত্র  বিষয়শ্রেণী:স্পোর্টিং ক্লাব বেঙ্গালুরু বিষয়শ্রেণী:ভারতের ফুটবল ক্লাব বিষয়শ্রেণী:২০২২-এ কর্ণাটকে প্রতিষ্ঠিত বিষয়শ্রেণী:আই-লিগের ক্লাব বিষয়শ্রেণী:২০২২-এ প্রতিষ্ঠিত ফুটবল ক্লাব বিষয়শ্রেণী:বেঙ্গালুরুর ফুটবল ক্লাব বিষয়শ্রেণী:আই-লিগ ২ এর ক্লাব
চান্দল () ভারতের মধ্য প্রদেশ রাজ্যের ছত্রপুর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭৭ মিটার (৫৮০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে চান্দল শহরের জনসংখ্যা হল ১০,২০৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে চান্দল এর সাক্ষরতার হার কম।  এই শহরের জনসংখ্যার ২০% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর বিষয়শ্রেণী:ভারতের পৌর এলাকা বিষয়শ্রেণী:ভারতের গ্রাম পঞ্চায়েত